Nestle va Coca-Cola hamkorligida Nestea choyi ishlab chiqarilishi to‘xtatiladi

Amerikaning Coca-Cola va Shveytsariyaning Nestle kompaniyalari hamkorligidagi Beverage Partners Worldwide (BPW) korxonasi faoliyati 2018 yilda to‘xtatiladi. Bu haqda Nestle press-relizida keltirilgan.
BPW Yevropa va Kanadada Nestea markasi ostida butilkalarda sovuq choy tayyorlab sotishga ixtisoslashgan.
«Salqin ichimliklar mahsulotlari bozori o‘zgarishlarga tayyor. Nestle kompaniyasi Nestea mustaqil ravishda rivojlana oladi deb hisoblaydi», — deya qayd etilgan press-relizda.
Aniqlik kiritilishicha, Nestle Coca-Cola kompaniyasiga Nestea mahsulotini Kanada, Ispaniya, Portugaliya, Andorra, Ruminiya, Vengriya va Bolgariyada ishlab chiqarish va tarqatish uchun litsenziya taqdim etadi.